cyanic-selkie/wikianc huggingface dataset:
রাজাসরাস
সাংস্কৃতিক ভূমিকা
ভূতপূর্ব বালাসিনোর রাজ্যের রাজপরিবারের সদস্যা আলিয়া বাবি রাহিওলিতে জিএসআই-এর কর্মকাণ্ড কাছ থেকে লক্ষ করে ডাইনোসর সম্পর্কে আগ্রহী হয়ে ওঠেন। এর পর তিনি রাহিওলির কোটি বছরের প্রাচীন ডাইনোসর ঐতিহ্যকে কেন্দ্র করে স্থানীয় পর্যটনশিল্পের উন্নয়নে যত্নবান হন। নিজস্ব হোটেলে তিনি একটি ছোট জাদুঘরও গড়ে তোলেন।
জনপ্রিয় মাধ্যমে
অ্যাডল্যাব্‌স ইমেজিকা, ভারত "জুরাসিক রাইড রাজাসরাস রিভার অ্যাডভেঞ্চার" নামে একটি রাইড গঠন করেছে। এই রাইডটি ইউনিভার্সাল পার্কস অ্যান্ড রিসর্টস-এর জুরাসিক পার্ক: দ্য রাইড থেকে অনুপ্রাণিত। জুরাসিক ওয়ার্ল্ড: দ্য গেম নামক একটি জনপ্রিয় ইন্টারনেট গেমেও ডাইনোসরটিকে দেখা যায়। ডাইনোসর কিং-এও রাজাসরাস-এর অবতারণা করা হয়েছে।
আব্দুল্লাহ বিন সাল্লিহ
আব্দুল্লাহ মুহাম্মদ বিন সাল্লিহ (عبد الله بن صليح, Abdullah Bin Salleh; জন্ম: ২ সেপ্টেম্বর ১৯৪৮; আব্দুল্লাহ বিন সাল্লিহ নামে সুপরিচিত) হলেন একজন সৌদি পেশাদার ফুটবল খেলোয়াড়। তিনি তার খেলোয়াড়ি জীবনের অধিকাংশ সময় আল-নাসর এবং সৌদি আরব ফুটবল দলের হয়ে একজন রক্ষণভাগের খেলোয়াড় হিসেবে খেলেছেন। তিনি মূলত একজন রক্ষণভাগের খেলোয়াড় হিসেবে খেলেছেন।
১৯৬৬ সালে, সৌদি আরবের হয়ে আন্তর্জাতিক পর্যায়ে অভিষেক করেছেন, যেখানে তিনি বেশ কয়েকটি ম্যাচে অংশগ্রহণ করেছেন।
দ্য হ্যান্স ইন্ডিয়া
হ্যান্স ইন্ডিয়া হ'ল হায়দ্রাবাদ, তেলেঙ্গানা থেকে প্রকাশিত একটি ইংরেজি ভাষার দৈনিক পত্রিকা। ভারতের তেলেঙ্গানা এবং অন্ধ্র প্রদেশে এর উপস্থিতি রয়েছে। থাম্ব|হায়দরাবাদ মিডিয়া হাউস অফিস
ইতিহাস
সংবাদপত্রটি ২০১১ সালে প্রতিষ্ঠিত হয়েছিল এবং এটি হায়দরাবাদ মিডিয়া হাউসের অন্তর্গত, এটি তেলুগু ভাষার নিউজ চ্যানেল এইচএমটিভির মালিক।
স্টাফ এবং কলামিস্ট
দৈনিকটির সম্পাদক হলেন ভি রামু শর্মা। কলাম লেখকদের মধ্যে কিছু শীর্ষস্থানীয় সাংবাদিক যেমন: মাধভূষি শ্রীধর, আইওয়াইআর কৃষ্ণ রাও, ডাঃ ভারত ঝুনঝুনওয়ালা, কৃষ্ণসাগর রাও, মোহন কান্দা, নীলোৎপল বসু, ডাঃ সুমন কুমার কস্তুরি, প্রফেসর ভিয়ান্না রাও, ডাঃ পদ্মজা শ, এবং পল্লবী ঘোষ রয়েছেন।
প্রচলন
হ্যান্স ইন্ডিয়া একটি ইংরেজি দৈনিক পত্রিকা যা ভারতের তেলেঙ্গানা এবং অন্ধ্র প্রদেশের অন্যতম প্রচারিত ইংরেজি সংবাদপত্র। ২০১৩-২০১৪-এর একটি পাঠক সমীক্ষায় দেখা গেছে, তেলেঙ্গানা রাজ্যের ইংরেজি দৈনিকগুলির মধ্যে এটি ৪ নম্বর শীর্ষস্থানে রয়েছে, এপি-র মতে এর পাঠক সংখ্যা ১৫০,০০০।
এইচ. ডি. জি. লেভেসন গাওয়ার
বিখ্যাত লেভেসন-গাওয়ার পরিবারে জন্ম তার। বিদ্যালয় জীবনে ‘শ্রিম্প’ ডাকনামে আখ্যায়িত হন যা তার পরবর্তী জীবনে রয়ে যায়। তবে, তার সংক্ষিপ্ত নামের চেয়ে অন্য নামে পরিচিতি ঘটানোর বিষয়টি খুব কম সূত্রেই ঘটেছে। অবসর পরবর্তীকালে ইংল্যান্ডের দল নির্বাচকমণ্ডলীর দায়িত্বে ছিলেন। এছাড়াও ক্রিকেটিং নাইট উপাধিতে ভূষিত হয়েছেন লেভেসন গাওয়ার।
প্রারম্ভিক জীবন
উইনচেস্টার কলেজে পড়াশোনা করেছেন তিনি। ১৮৯০ সাল থেকে পরবর্তী তিন বছর বিদ্যালয়ের প্রথম একাদশে খেলেছেন। ১৮৯২ সালে বিদ্যালয় দলের অধিনায়কের দায়িত্ব পালন করেন। এ সময়ে দশ বছরের মধ্যে এটন কলেজের বিপক্ষে প্রথমবারের মতো জয় পায় তার দল। খেলায় তিনি ৯৯ রানসহ ৮/৩৩ বোলিং পরিসংখ্যান দাঁড় করান। বিদ্যালয় দলটিতে পরবর্তীকালে কেন্টের পক্ষে অংশগ্রহণকারী জ্যাক ম্যাসন খেলেছিলেন।
এরপর অক্সফোর্ডের মাগদালেন কলেজে ভর্তি হন। অক্সফোর্ডের পক্ষে চার বছর ক্রিকেট খেলেন। ১৮৯৩ সালে ব্লু লাভ করেন। ১৮৯৫ সালে কেমব্রিজের বিপক্ষে ৭৩ রান তোলাসহ ৭/৮৪ পান। ১৮৯৬ সালে অক্সফোর্ড দলের অধিনায়কত্ব করেন। তবে, তিনি কোন ডিগ্রি লাভ করেননি।
বিদ্যালয় জীবনে ‘শ্রিম্প’ ডাকনামে আখ্যায়িত হন লেভেসন গাওয়ার। খুব সম্ভবতঃ তার খাঁটো আকৃতির শারীরিক কাঠামোর কারণে এ নামকরণ হয়েছে। তবে, কিছু ক্রিকেট তথ্যাবলীতে তার সংক্ষিপ্ত নামের চেয়ে অন্য কিছুকে এর জন্য দায়ী করা হয়। ১৮৯৭ সালে প্লাম ওয়ার্নারের নেতৃত্বাধীন দল আমেরিকা সফরে যায়। ঐ দলে তিনি অন্যতম সদস্য হিসেবে মনোনীত হন। ফিলাডেলফিয়ার সাংবাদিক রাল্ফ ডি. পেইন তাকে ঘিরে রসাত্মবোধক কবিতার মাধ্যমে তার ডাকনামের কথা তুলে ধরেন।
প্রথম-শ্রেণীর ক্রিকেট
১৯০৮ থেকে ১৯১০ সময়কালে সারে দলকে নেতৃত্ব দেয়ার সুযোগ পান লেভেসন গাওয়ার ও কাউন্টি চ্যাম্পিয়নশীপের পয়েন্ট তালিকায় দলকে যথাক্রমে ৩য়, ৫ম ও ২য় স্থানে নিয়ে যান। ১৯২৬ থেকে ১৯২৮ সাল পর্যন্ত সারের কোষাধ্যক্ষের ভূমিকায় অবতীর্ণ হন। এছাড়াও, ১৯২৯ থেকে ১৯৩৯ সাল পর্যন্ত সারে ক্লাবের সভাপতির দায়িত্বে ছিলেন তিনি।
right|thumb|300px|১৮৯০-এর দশকের শেষার্ধ্বে সংগৃহীত স্থিরচিত্রে লেভেসন গাওয়ার
আন্তর্জাতিক ক্রিকেট
১৮৯৫-৯৭ মৌসুমে লর্ড হকের নেতৃত্বাধীন দলের সদস্যরূপে ওয়েস্ট ইন্ডিজ গমন করেন। এরপর ১৮৯৭ সালে পেলহাম ওয়ার্নারের নেতৃত্বে উত্তর আমেরিকা সফরে যান। ১৯০৫-০৬ মৌসুমে এমসিসি দলের সাথে দক্ষিণ আফ্রিকা সফরে যান। তবে, কোন টেস্টে অংশগ্রহণের সুযোগ হয়নি তার। ১৯০৯-১০ মৌসুমে পুনরায় দক্ষিণ আফ্রিকা গমন করেন। তিন টেস্টের সিরিজের প্রত্যেকটিতেই অংশগ্রহণ করেন। সবগুলোতেই দলের অধিনায়কের দায়িত্ব পালন করেন। তন্মধ্যে, একটিতে জয় পায় তার দল ও বাদ-বাকী দুই টেস্টে পরাজিত হয়। সিরিজের অন্য দুই টেস্টে ফ্রেডরিক ফেন অধিনায়কত্ব করেছিলেন। ১ জানুয়ারি, ১৯১০ তারিখে দক্ষিণ আফ্রিকার বিপক্ষে লেভেসন গাওয়ারের টেস্ট অভিষেক হয়েছিল।
বেশ কয়েকবার জেন্টলম্যানের সদস্যরূপে প্লেয়ার্সের বিপক্ষে খেলেছিলেন লেভেসন গাওয়ার। দীর্ঘ পঞ্চাশ বছর প্রত্যেক ইংরেজ মৌসুম শেষে অনুষ্ঠিত স্কারবোরা উৎসবে গুরুত্বপূর্ণ ভূমিকা রেখেছিলেন। সফরকারী টেস্ট দলগুলো সাংবার্ষিক এইচ. ডি. জি. লেভেসন-গাওয়ার একাদশের বিপক্ষে অংশ নিতো। ১৯৫০ সালে স্কারবোরা বোরা’র ফ্রিম্যান মনোনীত হন।
ব্যক্তিগত জীবন
১৯০৯ সালে ইংল্যান্ডের টেস্ট দল নির্বাচকের দায়িত্ব পালন করেন লেভেসন গাওয়ার। ১৯২৪ সালসহ ১৯২৭ থেকে ১৯৩০ সাল পর্যন্ত দল নির্বাচকমণ্ডলীর সভাপতিত্ব করেন। ১৯২৫ সালে ‘ক্রিকেট পার্সোনালিটিজ’ শীর্ষক গ্রন্থ প্রকাশ করেন তিনি। এতে জ্যাক হবস, পার্সি ফেন্ডার ও ফ্রাঙ্ক ওলি’র ন্যায় জনপ্রিয় ক্রিকেট তারকাদের ব্যক্তিগত জীবনী অন্তর্ভুক্ত করা হয়েছিল।
প্রথম বিশ্বযুদ্ধে রয়েল আর্মি সার্ভিস কোরের মেজরের দায়িত্ব পালন করেন। তাঁকে এ পদ থেকে অব্যহতি দেয়া হয়েছিল।
ক্রিকেটের বাইরে লেভেসন গাওয়ার স্টকব্রোকার ছিলেন। ১৯৫৩ সালে ক্রিকেটে অসামান্য অবদানের স্বীকৃতিস্বরূপ নাইট উপাধিতে ভূষিত হন। একই বছর ‘অফ এন্ড অন দ্য ফিল্ড’ গ্রন্থ প্রকাশ করেন।
১৯০৮ সালে এনিড হ্যামন্ড-চেম্বার্স নাম্নী এক রমণীর পাণিগ্রহণ করেন তিনি। এ দম্পত্তির কোন সন্তানাদি জন্মগ্রহণ করেনি। ১ ফেব্রুয়ারি, ১৯৫৪ তারিখে ৮১ বছর বয়সে লন্ডনের কেনসিংটন এলাকায় তার দেহাবসান ঘটে। এ সময় তিনি তার স্ত্রীকে রেখে যান।
উইকিপিডিয়ার রূপরেখা
নিম্নলিখিত রূপরেখা প্রসঙ্গোচিত বিষয়ের সারসংক্ষেপ রূপে উইকিপিডিয়ার নির্দেশিকা হিসেবে প্রদান করা হয়:
উইকিপিডিয়া – অলাভজনক উইকিমিডিয়া ফাউন্ডেশন সমর্থিত মুক্ত, ওয়েব-ভিত্তিক, সম্মিলিত, বহুভাষী বিশ্বকোষ প্রকল্প। এর ৪৮ মিলিয়নের অধিক নিবন্ধ (বাংলায় বিশেষ:Statistics) বিশ্বজুড়ে স্বেচ্ছাসেবকদের সহযোগীতায় লেখা হয়েছে। এর প্রায় সকল নিবন্ধ সাইটে প্রবেশকারী যে কেউ সম্পাদনা করতে পারে, এবং এখানে প্রায় ১০০,০০০ নিয়মিত সক্রিয় অবদানকারী রয়েছে।
উইকিপিডিয়ার ইতিহাস
উইকিপিডিয়ার ইতিহাস
২০২০ গ্রীষ্মকালীন অলিম্পিকে ফুটবল
২০২০ গ্রীষ্মকালীন অলিম্পিকের ফুটবল টুর্নামেন্টটি ২১ জুলাই থেকে ২০ আগস্ট ২০২১ পর্যন্ত জাপানে অনুষ্ঠিত হবে।
অলিম্পিকের আয়োজক শহর টোকিও ছাড়াও কাশিমা, সইতামা, সাপ্পোরো, সেন্ডাই এবং ইয়োকোহামায় ম্যাচগুলি অনুষ্ঠিত হবে। ফিফার সাথে যুক্ত সমিতিগুলি টুর্নামেন্টে অংশ নিতে দল পাঠাতে পারে। মহিলাদের দলগুলিতে কোনও বয়সের বিধিনিষেধ নেই, যখন পুরুষদের দলগুলি অনূর্ধ্ব -২৪ খেলোয়াড়ের মধ্যে সীমাবদ্ধ রয়েছে (১৯৯৭ সালের ১ জানুয়ারী বা তারপরে জন্মগ্রহণকারী) সর্বাধিক তিনজন বয়স অতিক্রমকারী প্লেয়ারকে অনুমোদন দিতে পারে। ২০২০ সালের জুনে ফিফা অলিম্পিকে ভিডিও সহকারী রেফারি (ভিএআর) সিস্টেমের ব্যবহারের অনুমোদন দেয়। পুরুষদের টুর্নামেন্টটি সাধারণত অনূর্ধ্ব -২৩ খেলোয়াড়ের মধ্যেই সীমাবদ্ধ, যদিও এক বছরের মধ্যে অলিম্পিক পিছিয়ে দেওয়ার পরে, ফিফা ১৯৯৭ সালের ১ জানুয়ারি বা তার পরে জন্ম নেওয়া খেলোয়াড়দের বয়সের সীমাবদ্ধতা বজায় রাখার সিদ্ধান্ত নিয়েছিল।
স্থানসমূহ
মোট সাতটি স্থান ব্যবহার করা হবে:
যোগ্যতা
ফিফা প্রতিযোগিতার জন্য আয়োজক কমিটি ১৪ সেপ্টেম্বর ২০১৭ এ তাদের সভায় দাগ বিতরণকে অনুমোদন দিয়েছে।
ফাইনাল ড্র
পুরুষদের ও মহিলাদের টুর্নামেন্টের জন্য ড্র অনুষ্ঠিত হয়েছিল ২১ এপ্রিল ২০২১, ১০:০০ সিইএসটি (ইউটিসি+২), সুইজারল্যান্ডের জুরিখের ফিফার সদর দফতরে।
পুরুষদের প্রতিযোগিতা
প্রতিযোগিতা দুটি পর্যায় নিয়ে গঠিত: চারটি দলের চারটি গ্রুপ নিয়ে একটি গ্রুপ পর্ব এবং তারপরে আটটি দল নকআউট মঞ্চে প্রতিযোগিতা করে যা গ্রুপ বিজয়ী এবং রানার্সআপ হিসাবে আরো এগিয়ে যায়।
বহিঃসংযোগ
Football at the 2020 Summer Olympics
ফাবিও এনরিকে তাভারেস
২০১৫ সালে, ফাবিনিয়ো ব্রাজিল অনূর্ধ্ব-২৩ দলের হয়ে ব্রাজিলের বয়সভিত্তিক পর্যায়ে অভিষেক করেছিলেন। ব্রাজিলের বয়সভিত্তিক দলের হয়ে খেলার পর, তিনি ২০১৫ সালে ব্রাজিলের হয়ে আন্তর্জাতিক পর্যায়ে অভিষেক করেছেন; ব্রাজিলের জার্সি গায়ে তিনি এপর্যন্ত ২৯ ম্যাচে অংশগ্রহণ করেছেন। তিনি ব্রাজিলের হয়ে এপর্যন্ত ৩টি কোপা আমেরিকায় (২০১৫, ২০১৬ এবং ২০২১) অংশগ্রহণ করেছেন, যার মধ্যে ২০২১ সালে তিতের অধীনে কোপা আমেরিকার রানার-আপ হয়েছে।
প্রারম্ভিক জীবন
ফাবিও এনরিকে তাভারেস ১৯৯৩ সালের ২৩শে অক্টোবর তারিখে ব্রাজিলের কাম্পিনাসে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
ফাবিনিয়ো ব্রাজিল অনূর্ধ্ব-২৩ দলের হয়ে খেলার মাধ্যমে ব্রাজিলের প্রতিনিধিত্ব করেছেন। ২০১৫ সালের ১২ই নভেম্বর তারিখে তিনি প্রীতি ম্যাচে মার্কিন যুক্তরাষ্ট্র অনূর্ধ্ব-২৩ দলের বিরুদ্ধে ম্যাচে ব্রাজিল অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। ব্রাজিলের বয়সভিত্তিক দলের হয়ে তিনি ৩ ম্যাচে অংশগ্রহণ করে ১টি গোল করেছেন। তিনি ২০১৬ সালের ২৮শে মার্চ তারিখে অনুষ্ঠিত প্রীতি ম্যাচে দক্ষিণ আফ্রিকা অনূর্ধ্ব-২৩ দলের বিরুদ্ধে ব্রাজিলের বয়সভিত্তিক দলের হয়ে প্রথমবারের মতো গোল করেছেন।
২০১৫ সালের ৭ই জুন তারিখে, ২১ বছর, ৭ মাস ও ১৫ দিন বয়সে, ডান পায়ে ফুটবল খেলায় পারদর্শী ফাবিনিয়ো মেক্সিকোর বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ব্রাজিলের হয়ে অভিষেক করেছেন। উক্ত ম্যাচের ৪৬তম মিনিটে রক্ষণভাগের খেলোয়াড় দানিলোর বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৬ নম্বর জার্সি পরিধান করে রক্ষণাত্মক মধ্যমাঠের খেলোয়াড় হিসেবে খেলেছিলেন। ম্যাচটি ব্রাজিল ২–০ গোলের ব্যবধানে জয়লাভ করেছিল। ব্রাজিলের হয়ে অভিষেকের বছরে ফাবিনিয়ো সর্বমোট ৩ ম্যাচে অংশগ্রহণ করেছেন।
ভগীরথ
ভগীরথ (সংস্কৃত: भगीरथ) ইক্ষ্বাকু রাজবংশের একজন কিংবদন্তি রাজা যিনি গঙ্গা দেবীকে স্বর্গ থেকে মর্ত্যে আনয়ন করেন। সগর রাজবংশের রাজপুত্র হওয়ার পর তিনি তাঁর ষাটহাজার হতভাগ্য পূর্বপুরুষদের যন্ত্রণাদায়ক পরিণতির কথা জানতে পারেন। ভগীরথ মন্ত্রীর প্রতি রাজত্বের দায়িত্ব অর্পণ করেন এবং দুঃখের সাথে হিমালয়ে তপস্যা করতে গিয়েছিলেন। গুরু ত্রিথলের উপদেশে তিনি হাজার বছর ধরে ৬০,০০০ অভিশপ্ত পূর্বপুরুষদের পাপের প্রায়শ্চিত্ত করেন ও কপিলমুনির অভিশম্পাত থেকে তাঁদের উদ্ধারের জন্য দেবী গঙ্গাকে সন্তুষ্ট করার প্রয়াস করেন। গঙ্গা ভগীরথের তপস্যায় সন্তুষ্ট হয়ে তাকে বলেন যে তিনি স্বর্গ থেকে মর্ত্যে অবতরণ করার সময় তার প্রপাতের প্রচণ্ড বেগ নিয়ন্ত্রণ করা অসম্ভব হয়ে পড়বে। তখন গঙ্গা দেবী ভগীরথকে বলেন যে তিনি যেন ভগবান শিবের কাছে প্রার্থনা করেন কারণ গঙ্গা (দেবী) যখন মর্ত্যে অবতরণ করবেন,তখন তাকে ধারণ করার মতো শক্তি শুধুমাত্র মহাদেবেরই রয়েছে। তখন ভগীরথ ভগবান শিবের তপস্যা আরম্ভ করেন ও তাকে গঙ্গাধারণের প্রার্থনা করেন। আশুতোষ (অল্পতেই সন্তুষ্ট হন যিনি) ভগবান শিব তখন ভগীরথের প্রার্থনা শোনেন ও স্বর্গ থেকে পতিত গঙ্গা দেবীকে তার জটায় ধারণ করেন ও নদীরূপে মর্ত্যে বাহিত করেন। তারপর থেকে মহাদেবের আর এক নাম হয় গঙ্গাধর (গঙ্গাকে ধারণ করেছেন যিনি)।
কিন্তু জহ্নুমুনি সমস্ত গঙ্গাজল পান করে ফেলেন। অবশেষে ভগীরথের প্রার্থনায় জহ্নুমুনি পুনরায় তাঁর উদর ছেদন করে গঙ্গাকে বাহিত করেন,তাই গঙ্গাকে জহ্নুমুনির কন্যা বা জাহ্নবীও বলা হয়। ভগীরথের মর্ত্যে গঙ্গা আনয়নের স্মৃতি হিসেবে গঙ্গার মূল প্রবাহের নাম আজও ভাগীরথী যদিও দেবপ্রয়াগে গঙ্গার নাম অলকানন্দা ।
কফিল উদ্দিন সোনার
কফিল উদ্দিন সোনার একজন বাংলাদেশি রাজনীতিবিদ ছিলেন যিনি জাতীয় পার্টির রাজনীতির সাথে যুক্ত ছিলেন। তিনি একবার সাংসদ হিসেবে নির্বাচিত হয়েছিলেন।
জন্ম ও প্রাথমিক জীবন
কফিল উদ্দিন নওগাঁ জেলার মান্দা উপজেলার কশব ইউনিয়নের চকবালু গ্রামে জন্মগ্রহণ করেন। তার পিতা মৃত আবুল কাসেম সোনার।
রাজনৈতিক জীবন
কফিল উদ্দিন সোনার নওগাঁ জেলা জাতীয় পার্টির সহসভাপতি ছিলেন। তিনি ১৯৮৮ সালে নওগাঁ-৪ সংসদীয় আসন থেকে সাংসদ হিসেবে নির্বাচিত হয়েছিলেন। ১৯৯১ সালে নওগাঁ-৪ সংসদীয় আসন থেকে সংসদ সদস্য পদে প্রার্থী হলেও নির্বাচিত হতে পারেন নি তিনি।
মৃত্যু
কফিল উদ্দিন সোনার ২০১৯ সালের ২৫ অক্টোবর ৭৫ বছর বয়সে নওগাঁর আরজি নওগাঁ মহল্লার নিজ বাসভবনে মৃত্যুবরণ করেন।
প্রিজন ব্রেক
প্রিজন ব্রেক একটি আমেরিকান সিরিয়াল ড্রামা টেলিভিশন সিরিজ। ২০০৫ সালের আগস্ট ২৯ তারিখে ফক্স নেটওয়ার্কে এই সিরিয়ালটির প্রিমিয়ার হয়। সিরিয়ালটির কাহিনী আবর্তিত হয়েছে এমন একজনকে নিয়ে যে কোন অপরাধ না করেও আদালতের রায়ে মৃত্যুদণ্ডে দণ্ডিত হয়েছে। টিভি ধারাবাহিকটির নির্মাতা হলেন পল টি শিউরিং। টুয়েন্টিয়েথ সেঞ্চুরি ফক্স টেলিভিশনের সহায়তায় এর প্রযোজনা করেছে অ্যাডেলস্টেইন-প্যারোজ প্রোডাকশন্‌স। বর্তমানে নির্বাহী প্রযোজকরা হলেন পল শিউরিং, ম্যাট ওল্‌মস্ট্যাড, ডন প্যারোজ, মার্টি অ্যাডেলস্টেইন, নিল মর্টিজ এবং ব্রেট র‌্যাটনার। থিম মিউজিকের সুরকার রামিন জাওয়ান্ডি। এই মিউজিকটি ২০০৬ সালে প্রাইমটাইম অ্যামি অ্যাওয়ার্ডের জন্য মনোনয়ন লাভ করেছিল।
এখন পর্যন্ত এর দুইটি মৌসুমের সম্প্রচারের সম্পন্ন হয়েছে। প্রথমে কেবল দুইটি মৌসুম সম্প্রচারের কথা থাকলেও বিশ্বব্যাপী এর বিপুল জনপ্রিয়তা লক্ষ্য করে ফক্স টেলিভিশন সিরিয়ালটিকে তৃতীয় মৌসুম পর্যন্ত নেয়ার সিদ্ধান্ত নিয়েছিল যা এখন পঞ্চম সিজন পর্যন্ত গড়িয়েছে। এই ধারাবাহিকটির কাহিনী একই সূত্রে গাঁথা, অর্থাৎ এক্স ফাইল্‌স-এর মত একেক পর্বে একেক কাহিনী অনুসৃত হয়নি। এদিক থেকে এটি লস্ট এবং টুয়েন্টি ফোর-এর সমতুল্য। এছাড়া খুব কম টেলিভিশন ধারাবাহিকই সম্পূর্ণ জেলের ভিতরে এতো গভীর পটভূমি তৈরি করতে পেরেছে। সকল অনন্যতা বিবেচনায় একে একটি সফল প্রিজন ড্রামা (কারাগার কেন্দ্রিক নাটক) হিসেবে আখ্যায়িত করা যেতে পারে।
ধারণা
প্রিজন ব্রেক প্রথমত একটি সাধারণ ধারণা হিসেবে শুরু হয়েছিল। চলচ্চিত্র প্রযোজক ডন প্যারোজের পরামর্শে পল শিউরিং এ ধরনের একটি চিন্তাধারা নিয়ে ভাবতে শুরু করেছিলেন। একজন লোক অন্য কাউকে মুক্ত করার লক্ষ্যে ইচ্ছাকৃতভাবে জেলে যাবে, এটিই ছিল চিন্তাধারার কেন্দ্রীয় ভাব। ডন প্যারোজের লক্ষ্যে ছিল সম্পূর্ণ অ্যাকশনধর্মী একটি সিরিয়াল প্রযোজনা। ধারণাটি বেশ ভাল হলেই শিউরিং চিন্তা করছিলেন ঠিক কি কারণে একজন ব্যক্তি এ ধরনের একটি মিশন নিয়ে স্বেচ্ছায় কারাবাসের সিদ্ধান্ত নিতে পারে। চিন্তা করে মিথ্যা মামলার দায়ে অভিযুক্ত ভাইকে উদ্ধার করার পরিকল্পনাটিই গ্রহণ করেন এবং একে কেন্দ্র করে অন্যান্য চরিত্র নিয়ে ভাবতে থাকেন। ২০০৩ সালে তিনি ফক্স ব্রডকাস্টিং কোম্পানির কাহিনীর সারমর্ম জানান। কিন্তু এ ধরনের কাহিনী নিয়ে দীর্ঘমেয়াদি সিরিয়াল চালিয়ে নেয়া সম্ভব কি-না চিন্তা করে কোম্পানি তা প্রত্যাখ্যান করে। অন্য চ্যানেলগুলোর কাছে গিয়েও তিনি প্রত্যাখ্যাত হন। সবারই ধারণা ছিল এ ধরনের কাহিনী কেবল পূর্ণদৈর্ঘ্য চলচ্চিত্রের জন্য প্রযোজ্য হতে পারে, সিরিয়ালের জন্য নয়। পরবর্তীতে এই কাহিনী নিয়ে ১৪ পর্বের একটি মিনি ধারাবাহিক নির্মাণের ব্যাপারে বিখ্যাত চলচ্চিত্র পরিচালক স্টিভেন স্পিলবার্গ উৎসাহী হয়ে উঠেন। কিন্তু ওয়ার অফ দ্য ওয়ার্ল্ডস চলচ্চিত্র পরিচালনায় জড়িয়ে পড়ায় তিনি এই চিন্তা ঝেড়ে ফেলেন। ফলে মিনি ধারাবাহিকটি নির্মাণ আর সম্ভব হয়ে উঠেনি। কিন্তু লস্ট এবং টুয়েন্টি ফোর ধারাবাহিকের বিপুল জনপ্রিয়তা লক্ষ্য করে ফক্স নেটওয়ার্ক তাদের মত পাল্টিয়ে ২০০৪ সালে এই কাহিনী নিয়ে সিরিয়াল নির্মাণের কাজ শুরু করে। পাইলট পর্বটি শিউরিংয়ের লেখার এক বছর পর চিত্রায়িত হয় এবং এরও পাঁচ মাস পড়ে সিরিয়াল চিত্রায়নের কাজ শুরু হয়।
অভিনেতা-অভিনেত্রী নির্বাচন
প্রিমিয়ারে মোট আটটি প্রধান চরিত্র ছিল যাদের বিল মূল তারকা হিসেবে দেয়া হয়েছে। নির্মাণকাজ শুরু হওয়ার মাত্র কয়েক সপ্তাহ পূর্বে মূল চরিত্র তথা মাইকেল স্কোফিল্ডের চরিত্রের জন্য অভিনেতা নির্ধারণ প্রক্রিয়া শুরু হয়েছে। পল শিউরিং এই চরিত্রের জন্য যাদের সাক্ষাৎকার নেন তাদের অধিকাংশকেই এভাবে বর্ণনা করেন: "বেশ রহস্যময় হিসেবে অভিনয় করছিল, কিন্তু তা ছিল অনেকটাই মেকি"। নির্মাণ শুরুর মাত্র এক সপ্তাহ আগে ওয়েন্টওয়ার্থ মিলার অডিশনে অংশ নেন এবং শিউরিংকে সন্তুষ্ট করতে সক্ষম হন। সেদিনই তাকে মনোনীত করা হয়।
ডোমিনিক পারসেলকে নির্মাণকাজ শুরুর তিন দিন আগে মনোনীত করা হয়। তিনিই ছিলেন সিরিয়ালের জন্য মনোনীত সর্বশেষ অভিনেতা। পারসেল লিংকন বারোজ চরিত্রের জন্য অডিশন করেন। একই সময় তিনি নর্থ শোর নামক চলচ্চিত্রে টমি র‌্যাভেটো চরিত্রে অভিনয় করছিলেন। জন ডোতে কাজ করার সময় থেকেই পারসেলের সাথে ফক্স নেটওয়ার্কের সুসম্পর্ক ছিল। এ হিসেবেই তার কাছে প্রিজন ব্রেকের পাইলট স্ক্রিপ্ট পাঠানো হয়। অডিশনের দিন তার বিশেষভাবে স্টাইল করা চুল দেখে শিউরিং খুব একটা পছন্দ করতে পারেননি। অবশ্য তিনি এই চরিত্রে অভিনয়ের জন্য মনোনীত হন। প্রথম দিন সেটে আসার সময় পারসেল মাথা ন্যাড়া করে উপস্থিত হন। সিরিয়ালের মূল দুটি চরিত্রের অভিনেতার সাদৃশ্য দেখে শিউরিং তখন পারসেলকে বেশ পছন্দ করে ফেলেন।
পাইলট পাণ্ডুলিপিটি হাতে পাওয়ার পর পুয়ের্তো রিকান অভিনেতা আমাউরি নোলাস্কি ভেবেছিলেন ফক্স নেটওয়ার্ক হয়ত এর নির্মাণকাজে অতটা উৎসাহী হবেনা। কারণ তখন একই সাথে আরও অনেক সিরিয়ালের নির্মাণ শুরু হচ্ছিল যার অনেকগুলোই পরবর্তিতে খুব একটি টিকে যেতে পারেনি। প্রথমে তিনি পাণ্ডুলিপিটি পড়তে চাননি। কিন্তু শুরু করার পর তিনি বুঝতে পারেন শেষ না করে উঠা সম্ভব নয়। অডিশনে অংশ নেন এবং পল শিউরিং যখন বলেন তাকেই তিনি সবচেয়ে পছন্দ করেছেন তখন তার উদ্বেগ আরও বেড়ে যায়। অবশেষে তাকে মনোনীত করা হয়।
এই পাণ্ডুলিপি পড়ার পর ওয়েড উইলিয়াম্‌স মোটেই এই চরিত্রটি নিতে চাননি। কারণ দর্শক মাত্রেই বুঝবেন ব্রাড বেলাক চরিত্রটি কতখানি গ্লানিকর। তিনি হয়তো চার বছর বয়সী এক ছোট্ট মেয়ের বাবার চরিত্রে অভিনয় করার ব্যাপারেই বেশি আগ্রহী ছিলেন। কিন্তু তার ম্যানেজারের অনুরোধে তিনি এই চরিত্রের জন্য অডিশনে অংশ নেন। তাকে মনোনীত করা হয়। সিরিয়ালে কার অভিনয় দেখে অনেকেই উচ্ছসিত প্রশংসা করেছেন।
সারাহ ওয়েইন ক্যালিস সারা টানক্রেডি চরিত্রের জন্য অডিশনে আসা অভিনেত্রীদের মধ্যে সর্বপ্রথম ছিলেন। প্রথমেই তিনি শিউরিংয়ের চোখে পড়ে যান এবং সিরিয়ালের প্রধান চরিত্রে অভিনয়ের জন্য মনোনীত প্রথম শিল্পী হিসেবে মনোনয়ন লাভ করেন। অবশ্য অডিশনের পরপরই তিনি মনোনয়নের ব্যাপারটি জানতে পারেননি। অডিশন শেষে পার্কিং লটে তার গাড়ির কাছে গিয়ে বুঝতে পারেন তালা দেয়া হলেও চাবি নিতে ভুলে গেছেন, চাবি ভিতরেই রয়ে গেছে। আমেরিকান অটোমোবাইল অ্যাসোসিয়েশনের সহযোগিতার জন্য যখন অপেক্ষা করছিলেন তখনউ কল আসে, নিজের এজেন্টের কাছ থেকে জানতে পারেন মনোনয়নের বিষয়টি। অন্যান্য প্রধান চরিত্রের মনোনয়ন পান রবিন টুনে, মার্শাল আলম্যান এবং পিটার স্টরমেয়ার যাদের চরিত্র ছিল যথাক্রমে ভেরোনিকা ডোনোভান, এল জে বারোজ এবং জন আব্রুজ্জি।
বালদিবিয়া আন্তর্জাতিক চলচ্চিত্র উৎসব
বালদিবিয়া আন্তর্জাতিক চলচ্চিত্র উৎসব (Festival Internacional de Cine de Valdivia (FICV o FICVALDIVIA)) এক ধরনের আন্তর্জাতিক চলচ্চিত্র উৎসব ও প্রতিযোগিতা। চিলির লস রিওস অঞ্চলের বালদিবিয়া শহরে বার্ষিকাকারে এ উৎসব অনুষ্ঠিত হয়ে থাকে।
ইতিহাস
উনিবের্সিদাদ আউস্ত্রাল দে চিলে-র (Universidad Austral de Chile) সিনে ক্লাবের ৩০তম প্রতিষ্ঠাবার্ষিকী উদ্‌যাপন উপলক্ষ্যে ১৯৯৪ সালে এ উৎসবের সূচনা ঘটে। পরের বছর থেকে ‘বালদিবিয়া সিনে এ বিদেও’ শিরোনামে একটি প্রতিযোগিতা এ উৎসবে অন্তর্ভুক্ত করা হয়। ১৯৯৮ সালে বর্তমান নামে পরিচিতি ঘটানো হয়। চিলির দক্ষিণাঞ্চলীয় এলাকায় এ উৎসবটি সাংস্কৃতিক কর্মকাণ্ডের মাইলফলক হিসেবে চিহ্নিত হয়ে যায়। পরবর্তীকালে জাতীয় পর্যায়ে চিলির সেরা চলচ্চিত্র উৎসবে পরিণত হয়। এ পর্যন্ত চার সহস্রাধিক জাতীয় ও আন্তর্জাতিক পর্যায়ের চলচ্চিত্র এখানে প্রদর্শিত হয়েছে।
উৎসবের শুরুর দিনগুলোয় জীববৈচিত্র্যকে ঘিরে উপস্থাপনা করা হতো। ফলশ্রুতিতে বর্ণাঢ্যময় সোনা দিয়ে মোড়ানো ট্রফি হিসেবে দক্ষিণ চিলির তথা বিশ্বের এক ধরনের ক্ষুদ্রাকৃতি হরিণ পুদুকে (Pudú) চিত্রিত করা হয়েছে। ২০০১সালে থেকে পূর্ণদৈর্ঘ্য চলচ্চিত্র প্রতিযোগিতা বিভাগের সূচনা ঘটানো হয়। এরফলে এ উৎসবটি চিলির সর্বাপেক্ষা গুরুত্বপূর্ণ চলচ্চিত্র প্রতিযোগিতায় রূপান্তরিত হয়।
কর্মকর্তাগণ
উৎসব কর্মকর্তাগণ নিম্নরূপ:
২০১৩ সালে ব্রুনো বেতাত্তি উৎসব পরিচালনার দায়িত্বে ছিলেন। তার সময়কাল থেকে উৎসবের পরিব্যপ্তি বৃদ্ধি পায়।
খ্রিস্টান সন্ত্রাসবাদ
খ্রিস্টান সন্ত্রাসবাদ হল কোন ব্যক্তি বা গোষ্ঠী দ্বারা পরিচালিত খ্রিস্ট ধর্মীয় লক্ষ্য অর্জনের জন্য কিংবা ধর্মীয় অনুপ্রেরণাজাত সন্ত্রাসীকর্মকাণ্ড। ১৫০৬ খ্রিষ্টাব্দে ৫ই নভেম্বর ব্রিটিশ পার্লামেন্ট ভবন গানপাউডার বিস্ফোরণের সাহায্যে ধ্বংস করার ষড়যন্ত্র যে কোন ধর্মীয় সন্ত্রাসবাদের ইতিহাসে অন্যতম আদি উদাহরণ। জনসংখ্যার হিসেবে বৃহত্তম ধর্ম খ্রিস্টধর্ম অনুসারীরা বিশ্বের সর্বপ্রান্তে ছড়িয়ে আছে। বর্তমানে অস্ট্রেলিয়া; আমেরিকা, এশিয়ার চীন; ভারতের আসাম, ত্রিপুরা, নাগাল্যান্ড; মায়ানমার, ফিলিপাইন, ইউরোপের ফ্রান্স, নরওয়ে, সুইডেন, রোমানিয়া ইত্যাদি দেশে খ্রিস্টান সন্ত্রাসবাদী তৎপরতা চালু রয়েছে।
গানপাউডার ষড়যন্ত্র
ব্রিটেনের প্রাথমিক আধুনিক যুগে ধর্ম সংস্কারের ফলে সংস্কার বাদী ও প্রোটেস্ট্যান্ট রাষ্ট্রীয় গীর্জাগুলির প্রবর্তন ঘটে। ১৬০৫ সালে রাজা প্রথম জেমসকে হত্যা করার এবং সরকারের ইংরেজ আসন ওয়েস্টমিনস্টারের প্রাসাদটি উড়িয়ে দেওয়ার উদ্দেশ্যে গানপাউডার প্লটটি ইংরেজ ক্যাথলিকদের একটি দল দ্বারা ব্যর্থ হয়েছিল; গাই ফোকস এই দলের সদস্য ছিল ।  ভাহাব্ফ ডি আঘাইয়ের মতে, "১৬০৫ সালে ইংল্যান্ডে সংঘটিত গানপাউডার প্লটে আধুনিক সন্ত্রাসবাদের শিকড় খুঁজে পাওয়া যায়।"  ডেভিড সি রাপপোর্ট এবং লিন্ডসে ক্লুটবারবকও উক্ত মত সমর্থন করেন। সু মাহান এবং পামালা এল গ্রিসেট এই চক্রান্তটিকে ধর্মীয় সন্ত্রাসবাদের নমুনা হিসাবে শ্রেণীবদ্ধ করেন এবং লেখেন যে "ফোকস ও তার সহযোগীরা ধর্মের দোহাই দিয়ে তাদের কর্মকে ন্যায্যতা দিয়েছিল।"  পিটার স্টেইনফেলস এই চক্রান্তটিকে ধর্মীয় সন্ত্রাসবাদের উল্লেখযোগ্য দৃষ্টান্ত হিসেবে চিহ্নিত করেছেন।
ত্রিশের দশকের হত্যাকাণ্ড
রোমানিয়ায় খ্রিস্টান- ধর্মভিত্তিক আন্দোলনগুলো, যেমন আয়রন গার্ড এবং ল্যানসিয়ারি ইত্যাদি বুখারেস্ট হত্যাকাণ্ড ঘটিয়েছিল। আইড ওয়াশেম এবং স্ট্যানলি জি পেয়েন এই আন্দোলনগুলোকে সন্ত্রাসবাদের ঘটনা হিসেবে চিহ্নিত করেছেন।
কু ক্লাক্স ক্লান (শ্বেতাঙ্গ প্রাধিকার)
ডান|থাম্ব|200x200পিক্সেল|১৯২১ সালে ক্লান সদস্যরা ক্রুশ পোড়াচ্ছে। ১৮৬১-১৮৬৫ সালের আমেরিকান গৃহযুদ্ধের পর, প্রাক্তন কনফেডারেট সৈন্যরা মূলত একটি সামাজিক ক্লাব হিসেবে কু ক্লক্স ক্লান (কেকেকে) সংগঠনটি সংগঠিত করেছিল, যা পরবর্তী বছরে "নাইট রাইডার" উপাদানের দ্বারা গৃহীত হয়েছিল। পরবর্তীতে ক্লানরা গাড়ি পোড়ানোর, প্রহার, সম্পত্তি, ধ্বংস , হত্যা , ধর্ষণ , আলকাতরা-এবং-পক্ষোদ্গম , চাবকানি , এবং ভোটার ভীতি প্রদর্শন ইত্যাদিতে জড়িত ছিল। তারা নতুন মুক্তিপ্রাপ্ত ক্রীতদাস, কার্পেটবাজার এবং স্কালাউগ এবং দখলকৃত ইউনিয়ন সেনাবাহিনীকে লক্ষ্য করে সন্ত্রাসবাদী কার্য পরিচালনা করে। ১৯১৫ সালে বিদেশীভীতি এবং ক্যাথলিকবিরোধিতার সময়ে, জর্জিয়ার একটি নতুন প্রোটেস্ট্যান্ট ক্লান সংগঠনের পুনরুত্থান ঘটে। ক্ল্যানের এই সংস্করণটি তাদের কার্যকলাপের ভৌগোলিক নাগাল এবং তার লক্ষ্যগুলির ব্যাপকভাবে বিস্তার ঘটায়।
১৯১৫ খ্রিষ্টাব্দের দিকে প্রোটেস্ট্যান্ট খ্রিস্টান সন্ত্রাসী মতাদর্শের দ্বারা অনুপ্রাণিত হয়ে ক্লানরা ইহুদি, ক্যাথলিক, ও অন্যান্য ধর্মীয় সংখ্যালঘুদের ওপর হামলা চালিয়েছিল। ক্লানদের লক্ষ্য ছিল যে কোন মূল্যে আমেরিকায় প্রোটেস্ট্যান্ট খ্রিস্টান মূল্যবোধচালিত সমাজব্যবস্থা প্রতিষ্ঠা। ক্লানদের মতে, যীশু প্রথম ক্ল্যান্সম্যান ছিলেন।
১৯১৫ সাল থেকে, দ্বিতীয় যুগের ক্লান্সম্যানরা বার্থ অব এ নেশন (জাতির জন্ম, ১৯১৫) চলচ্চিত্র দ্বারা অনুপ্রাণিত আক্রান্ত ব্যক্তিদের ভয় দেখাতে এবং যিশুর প্রতি শ্রদ্ধা জানাতে ক্রুশ পুড়িয়ে থাকে। আধুনিক ক্লান সংগঠন যুক্তরাষ্ট্রের অভ্যন্তরীণ সন্ত্রাসবাদের সাথে অন্যতম হোতা।
সমসাময়িক
আমেরিকান একাডেমী অফ রিলিজনের প্রাক্তন সভাপতি মার্ক জার্গেনসেইয়ার যুক্তি দিয়েছেন যে, ঠাণ্ডা যুদ্ধোত্তর কালে বিশ্বায়নের ফলে ধর্মীয় জাতীয়তাবাদের বিশ্বব্যাপী উত্থান লক্ষ করা যাচ্ছে।  জুর্গেন্সমিয়ার সমসাময়িক খ্রিস্টান সন্ত্রাসীদেরকে আলজেরিয়া থেকে আইডাহোর ধর্মান্দোলনকারীদের অংশ হিসাবে শ্রেণীভুক্ত করেছেন, যারা ধর্মনিরপেক্ষ সরকারগুলিকে ঘৃণা করে এবং ধর্মীয় বিপ্লবের মাধ্যমে নিজ নিজ ধর্মীয় সমাজব্যবস্থা কায়েম করতে চায়।
অস্ট্রেলিয়া
১৬ জুলাই ২০০১-এ পিটার জেমস নাইট একটি ব্যক্তিগত গর্ভপাত প্রদানকারী ইস্ট মেলবোর্ন ফার্টিলিটি ক্লিনিকে আক্রমণ চালান। তার সাথে ছিল একটি রাইফেল, ১৬ লিটার কেরোসিন, তিনটি লাইটার, টর্চ, ৩০টি গ্যাগ। নাইট স্বীকারুক্তি দেন যে তিনি ক্লিনিকের সকলকে হত্যা করে পরবর্তীতে মেলবোর্নের অন্যান্য গর্ভপাত ক্লিনিকগুলিতে হামলা চালাতে চেয়েছিলেন।  তিনি কেরোসিন দিয়ে ডাউস করার সময় একটি ক্লিনিকের ভিতরে সমস্ত রোগী ও কর্মীদের আটকাতে ঘরে মুখ গ্যাগ এবং দরজার জ্যাম তৈরি করেন।  নাইট ৪৪ বছর বয়সী নিরাপত্তারক্ষী স্টিফেন গর্ডন রজার্সকে বুকে গুলি করে হত্যা করেন। নাইট ক্লিনিকের ১৫ জন কর্মী ও ২৬ জন রোগীকে জীবন্ত পুড়িয়ে চেয়েছিল কিন্তু কর্মী ও রোগীরা তাকে ধরাশায়ী করে ফেলে।
মনস্তাত্ত্বিক ডন সেনিপিপথির মতে, নাইট খ্রিস্টধর্ম ও বাইবেল দ্বারা অনুপ্রাণিত হয়ে গর্ভপাতবিরোধী ক্রুসেডে অংশ নিতে প্রতিজ্ঞা করেছিলেন।
চীন
'পূর্বের আলো' একটি নতুন চীনা খ্রিস্টান আন্দোলন।    এর আনুষ্ঠানিক নাম সর্বশক্তিমান ঈশ্বরের গির্জা, তবে এটি সুসমাচার রাজ্যের গির্জা ইত্যাদি অন্যান্য অনেক নাম দ্বারা চিহ্নিত করা হয়েছে।  এই গোষ্ঠীটি  একটি সন্ত্রাসী সংস্থা হিসেবে বর্ণিত হয়েছে।
'পূর্বের আলো' নামটি বাইবেলের নতুন নিয়ম, মথি ২৪:২৭ থেকে এসেছে: "যেমন বিদ্যুৎ পূর্ব থেকে বেরিয়ে আসে এবং পশ্চিমকে আলোকিত করে, তেমনই যিশুর প্রত্যাবর্তন ঘটবে।" ১৯৯৮ সালে গির্জার সদস্যরা আটটি দাঙ্গা ঘটিয়েছিল যা হেনান হেনান প্রদেশের বারো দিন ধরে চলেছিল। ২০১০ সালে গির্জার সদস্যরা প্রাথমিক বিদ্যালয়ের এক ছাত্রীকে হত্যা করে পায়ে বজ্রের চিহ্ন এঁকে দিয়েছিল।
ফ্রান্স
১৯৮৮ সালে একটি ডানপন্থী ক্যাথলিক সন্ত্রাসবাদী দল প্যারিসের একটি সিনেমা হলে আক্রমণ চালিয়েছিল দ্য লাস্ট টেম্পটেশন অফ ক্রাইস্ট চলচ্চিত্র প্রদর্শন করতে বাঁধা দিতে। ভিতরে একটি এসিডিক যন্ত্রের বিস্ফোরণ ঘটিয়ে হলটি ধংস সাধন করা হয়েছিল এবং হলটির দর্শনার্থীরা গুরুতর আহত হয়েছিলেন।
আসাম
মানসাসি জাতীয় খ্রিস্টান সেনাবাহিনী (এমএনসিএ), উত্তর-পূর্ব ভারতের অপারেটিং একটি খ্রিস্টান চরমপন্থী দল ২০০৯ সালে হিন্দুদের বন্দুক তাক করে ধর্মান্তরের অভিযোগ উঠেছিল এই দলটির বিরুদ্ধে। দলটির সদস্যরা এক গ্রামে সশস্ত্র হামলা চালিয়ে খ্রিস্টান ধর্মান্তরের চেষ্টা করেছিল। জঙ্গিরা এক হাতে বন্দুক এবং অন্য হাতে বাইবেল বহন করেছিল। সোনাই পুলিশ খ্রিস্টান জঙ্গী দলটির নেতাসহ ১৩ সদস্যকে গ্রেফতার করে। তাদের কাছ বন্দুক এবং গোলাবারুদ থেকে জব্দ করা হয়।
ত্রিপুরা
ত্রিপুরা জাতীয়তাবাদী ফ্রন্ট ফ্রন্ট (এনএলএফটি), একটি বিদ্রোহী দল যা ত্রিপুরা, উত্তর-পূর্ব ভারতকে বিচ্ছিন্ন করার চেষ্টা করে এবং এটি ভারতের একটি নিষিদ্ধ সন্ত্রাসী সংগঠন।  ক্রিয়াকলাপগুলি খ্রিস্টান সন্ত্রাসীদের তাদের খ্রিস্টান বিশ্বাসের দ্বারা অনুপ্রাণিত সন্ত্রাসী সহিংসতায় জড়িত হিসাবে বর্ণনা করা হয়েছে।  এনএলএফটির লক্ষ্য রয়েছে ত্রিপুরাতে সকল উপজাতিদের জোরপূর্বক খ্রিস্টধর্মে রূপান্তর। বৌদ্ধদের খ্রিস্টধর্মকে রূপান্তরিত করার জন্য তারাও জোর করে অভিযুক্ত হয়েছেন।
ইন্দোনেশিয়া
ইন্দোনেশিয়ার পোসো শহরের আশেপাশের কয়েকটি মুসলিমঅধ্যুষিত গ্রামে খ্রিস্টান জঙ্গিরা ২০০০ সালে ধারাবাহিক হামলা চালিয়েছিল যা ওয়ালিসংগো স্কুল গণহত্যা নামে পরিচিত। হামলায় আনুষ্ঠানিকভাবে নিহতের মোট সংখ্যা ১৬৫, তবে কতজন মারা গেছে তার কোন নির্দিষ্ট সংখ্যা নেই। মুসলমানদের দাবি অনুসারে প্রায় ১৯১ জন নিহত হয়েছে। ধারাবাহিকভাবে সংঘটিত গণহত্যাগুলোকে সিন্টুভু লেম্বার প্যাসেন্টেন ওয়ালিসোংগো বোর্ডিং স্কুলের নামে নামকরণ করা হয়েছে যেখানে সর্বাধিক সংখ্যক হত্যার ঘটনা ঘটেছে। রেড গ্রুপ (লাল দল) নামের এই স্থানীয় খৃস্টান মিলিশিয়া গোষ্ঠীর তিনজন নেতাকে ২০০৬ সালে গণহত্যার সময় সংঘটিত অপরাধের জন্য দোষী সাব্যস্ত করা হয় এবং মৃত্যুদন্ড কার্যকর করা হয়।
লাল গ্রুপের সদস্যদের দ্বারা একই ধরনের সন্ত্রাসী হামলা পরের বছরে মুসলিমঅধ্যুষিত বায়ুং কাটেডো গ্রামে সংঘটিত হয়। এই হামলায় ১৪ জন নিহত হয়; যাদের মাঝে ২ জন বাদে সকলে নারী ও শিশু ছিলেন। স্থানীয় মসজিদের ইমামকেও খুন করা হয়েছিল।
ইসরায়েল
চিন্তিত খ্রিস্টানরা বিশ্বাস করে যে 1991 সালে সোভিয়েত ইউনিয়নের পতন " শেষের সময় " নির্দেশ করেছিল। তারা বিশ্ব ইতিহাসের রাজনৈতিক ঘটনাগুলির লেন্সের মাধ্যমে সর্বস্বত্ব সম্পর্কিত অনেক বাইবেলের অনুচ্ছেদ ব্যাখ্যা করে।  বলা হয় যে তারা বিশ্বাস করে যে যুক্তরাষ্ট্রের রাষ্ট্রপতির অফিসটি খ্রীষ্টশত্রুদের আসন।  উদাহরণস্বরূপ, আব্রাহামের বংশের শিরোনামটি কি, এই গ্রুপটি জানাচ্ছে যে আমেরিকা যুক্তরাষ্ট্রের 16 তম রাষ্ট্রপতি আব্রাহাম লিংক ছিলেন আদিবাসী খ্রীষ্টশত্রু এবং "বাবিলীয় জাতি যা সমগ্র বিশ্বের বিপথে চালিত করে" গড়ে তুলতে সাহায্য করেছিল।  তারা তাদের খ্রিস্টান বিশ্বাসের একটি "নির্বোধ" আপোষ হিসাবে আমেরিকান দেশপ্রেম দেখতে।  প্রতিষ্ঠাতা, মন্টে "কিম" মিলার ঘোষণা করেছিলেন যে তিনি "প্রভুর নবী" ছিলেন এবং ঈশ্বর তার মুখ দিয়ে কথা বলেছিলেন।
গ্রুপের 60 থেকে 80 সদস্যের মধ্যে অক্টোবর 1998 সালে কলোরাডোতে তাদের ঘরে এবং চাকরি থেকে অদৃশ্য হয়ে গিয়েছিল এবং অনুসন্ধানের বিষয় ছিল। 3 জানুয়ারী, 1999 তারিখে, গ্রেফতার হয়ে ওঠা এবং চরমপন্থী খ্রিস্টান গোষ্ঠীগুলির আল-আকসা মসজিদের সুরক্ষার জন্য ইসরায়েলি প্রচেষ্টার অংশ হিসাবে তারা ইস্রায়েল থেকে নির্বাসন লাভ করে, যার নাম "অপারেশন ওয়াক অন ওয়াটার"।  ইজরায়েলি পুলিশের মতে, চিন্তিত খ্রিস্টানরা বিভিন্ন স্বাধীন গোষ্ঠীগুলির মধ্যে একটি ছিল যারা বিশ্বাস করেছিল যে ইহা যিশু খ্রিস্টের প্রত্যাবর্তন সহজে ধ্বংস করতে হবে।  গ্রুপের সদস্যরা বলেছিলেন যে তারা আইন-শৃঙ্খলা রক্ষাকারী ধর্মীয় তীর্থযাত্রী ছিল যিশুর প্রত্যাবর্তনের অপেক্ষায় ছিল, কিন্তু কোনো অবৈধ কার্যকলাপে অংশ নেওয়ার কোন পরিকল্পনা ছিল না।
লেবানন
ম্যারোনাইট খৃস্টান মিলিশিয়া perpetrated Karantina এবং টেল আল-Zaatar গণহত্যার সময় ফিলিস্তিনি ও লেবাননের মুসলমানদের লেবানন এর 1975-1990 গৃহযুদ্ধ ।    198২ সালে সাড়া ও শাতিলা গণহত্যা, যা ধর্ষণ ও হত্যার জন্য নিরস্ত্র ফিলিস্তিনি শরণার্থীকে লক্ষ্যবস্তু করেছিল , জাতিসংঘ সাধারণ পরিষদের গণহত্যা বলে মনে করা হয়েছিল।  ঘটনার সময় উপস্থিত একজন ব্রিটিশ ফটোগ্রাফার বলেছিলেন যে, "যারা হত্যা করেছে, তারা দেখেছিল যে সেই দিনটি [ক্রুশবিদ্ধ] পরা ছিল এবং নিজেদেরকে খ্রিস্টান বলে ডাকছিল।"
মায়ানমার
ঈশ্বরের সেনাবাহিনী একটি সশস্ত্র বিপ্লবী খ্রিস্টান বিদ্রোহী গোষ্ঠী ছিল যা মায়ানমারের তৎকালীন সামরিক জান্তা (বার্মার) বিরোধিতা করেছিল।  এই গ্রুপটি কারেন ন্যাশনাল ইউনিয়ন অফ অফশট ছিল।  তারা থাইল্যান্ড- বুরমা সীমান্ত বরাবর অবস্থিত এবং 1990-এর দশকের প্রথম দিকে এবং 2000-এর দশকের প্রথম দিকে ব্যাংকক- তে মায়ানমার দূতাবাসের জব্দে জড়িত থাকার অভিযোগে সহিংস গেরিলা কর্মকাণ্ড পরিচালনা করে।  তারা সন্ত্রাসী হিসাবে বর্ণনা করা হয়েছে।
নরওয়ে
আন্দ্রে বিয়ারিং ব্রিভিককে ২011 সালের নরওয়ে আক্রমণের জন্য দোষী সাব্যস্ত করা হয়েছিল, যার মধ্যে তিনি ওসলো অঞ্চলের রেজিজারিংকভার্টালেটের ভ্যান বোমা বিস্ফোরিত করে আটজন ব্যক্তিকে হত্যা করেছিলেন এবং তারপর উটোয়ার দ্বীপে গ্রীষ্মকালীন ক্যাম্পের শ্রমিকদের যুব লীগের 69 জন অংশগ্রহণকারীকে গুলি করে হত্যা করেছিলেন। 77 মৃত। আক্রমণের দিনে, ব্রেভিক ইলেকট্রনিকভাবে ২083 সালের এনটাইটেলমেন্টের একটি সংযোজন বিতরণ করেছিলেন : স্বাধীনতার একটি ইউরোপীয় ঘোষণাপত্র, তার জঙ্গি মতাদর্শ বর্ণনা করে।   তাদের মধ্যে, তিনি একটি ইউরোপীয় "সাংস্কৃতিক আত্মহত্যা" তৈরির জন্য ইসলামের বিরোধিতামূলক বৈষম্য এবং নারীবাদকে দোষারোপ করে ।  গ্রন্থগুলি ইসলাম এবং " সাংস্কৃতিক মার্কসবাদ " শত্রু এবং বেনেশের বিধানের মডেলের উপর ভিত্তি করে ইউরোপ থেকে সমস্ত মুসলমানদের নির্বাসনের পক্ষে সমর্থন দেয় এবং দাবি করে যে নারীবাদ ও ইসলাম খ্রিস্টান ইউরোপীয় সংস্কৃতি ধ্বংস করার জন্য বিদ্যমান।  ব্রিভিক লিখেছেন যে তার অত্যাচারের মূল উদ্দেশ্য ছিল তার ঘোষণাপত্রটি বাজার করা।  ব্রেভিক দাবি করেন যে তিনি বহুসংস্কৃতির বিরুদ্ধে খ্রিস্টান ক্রুসেডকে দমন করছেন এবং বিশ্বাস করেন যে এই আক্রমণগুলি "প্রয়োজনীয়"।
তার ম্যানিফেস্টোতে বলা হয়েছে যে তার লেখক "100 শতকরা খ্রিস্টান ", তবে তিনি" অতিরিক্ত ধর্মীয় "নন; " আমি ভান করে যাচ্ছি না যে আমি একজন খুব ধর্মীয় ব্যক্তি, যেমন মিথ্যা হবে "; এবং নিজেকে" সাংস্কৃতিক খ্রিস্টান " "এবং একটি মধ্যযুগীয় ক্যাথলিক সামরিক আদেশ নাইট টেম্পলারের " আধুনিক ক্রুসেডার "।  উপরন্তু, Breivik বলেন, "আমার এবং আমার মত আরো অনেক কিছু অবশ্যই যীশু খ্রীষ্ট এবং ঈশ্বরের সাথে ব্যক্তিগত সম্পর্ক নেই ।"  যাইহোক, তিনি বলেন, তিনি তার আক্রমণের সময় সাহায্যের জন্য ঈশ্বরের কাছে প্রার্থনা করার পরিকল্পনা করেছিলেন।  হামলার আগে, তিনি একটি চূড়ান্ত "শহীদ এর ভর" মধ্যে Frogner চার্চ পরিচর্যা একটি অভিপ্রায় বলেছিলেন।  ২015 সালে, ব্রেভিক দাবি করেছিলেন ওডিনবাদী, কিন্তু ব্রেভিক এবং অন্যান্যরা পূর্বে তার ধর্মীয় বিশ্বাসগুলি খ্রিস্টান ধর্মের সাথে এই হামলার সাথে যুক্ত করেছিলেন।
ডেপুটি পুলিশ প্রধান রজার আন্দ্রেসেন প্রাথমিকভাবে সাংবাদিকদের বলেন যে ব্রেভিকের ওয়েবসাইটগুলিতে তথ্য "এত কথা বলতে, খ্রিস্টান মৌলবাদী "  এবং নিউইয়র্ক টাইমসের মতো অনেক মূলধারার মিডিয়া তাকে একটি খ্রিস্টান মৌলবাদী বলে বর্ণনা করেছেন ।  তবে, অন্যরা খ্রিস্টান মৌলবাদী হিসাবে ব্রেভিকের আন্দ্রেসেনের চরিত্রগত বিতর্ক নিয়ে বিতর্ক করেছেন।
একটি পূর্ববর্তী ঘটনায়, 14 সেপ্টেম্বর ২003 সালে স্ল্যামেস্তাদে একটি সত্য ধর্মের গির্জার কাছে একটি ডাইনামাটকে বিস্ফোরণ করা হয়েছিল, দুই ভাইবোন এবং গির্জার সাবেক সদস্যরা।
স্পেন
মিলিসিয়া কাতালান ( জ। কাতালান মিলিটিয়া ) স্পেনীয় জাতীয়তাবাদী এবং অতি-ক্যাথলিক সশস্ত্র আধা - সামরিক গোষ্ঠী ছিল যা 1976 এবং মধ্য 90-এর দশকে কাতালোনিয়াতে পরিচালিত হয়েছিল।  এই গোষ্ঠীর প্রধান লক্ষ্য ছিল কাতালান স্বাধীনতা-সম্পর্কিত সমিতি এবং স্বাধীনতাবাদী দল (বিশেষ করে মুভিমেন্ট ডে ডিফেনসেস দে লা টেরা, কাতালান স্বাধীনতা আন্দোলনের অন্যতম প্রধান সংসদীয় রাজনৈতিক অভিব্যক্তি); কিন্তু মিলিসিয়া কাতালানাও এমন ক্লিনিকে আক্রমণ করেছিলেন যেখানে গর্ভপাত করা হয় (1989 সালে, ডেক্সিয়াস ক্লিনিকের মুখবন্ধ ব্যান্ডটিকে দায়ী করে একটি বিস্ফোরণ দ্বারা ক্ষতিগ্রস্ত হয়েছিল।  ), এলজিবিটি স্থানীয় এবং পতিতাবৃন্দ একইভাবে, তারা বিকল্প বামের হুমকি এবং ভয়ঙ্কর সংগ্রাহককে পাঠিয়েছিল এবং যারা জনপ্রিয় থিয়েটার কোম্পানী এলস জোগলারস মত ক্যাথলিকবাদের সাথে বিদ্রুপ করেছিল।  তার সবচেয়ে বিখ্যাত আক্রমণের মধ্যে একটি ছিল অগস্ট 1986 সালে মন্টসেরাট অভয়ারণ্যের কাছাকাছি উত্তেজিত অগ্নি, ২000 হেক্টর, পাহাড়ের 75% এলাকা পোড়াতে এবং একদিনের জন্য আশ্রয়স্থলে 1000 জনকে পৃথক করে ফেলে।
ইউক্রেন
রাশিয়ান অর্থডক্স আর্মি ইউক্রেনের একটি খ্রিস্টান চরমপন্থী জঙ্গি গোষ্ঠী যা ২০১৪ সালের মে মাসে বিদ্রোহের অংশ হিসাবে এবং ডনবাসে নিম্নলিখিত যুদ্ধের অংশ হিসেবে।  এটি স্থানীয়ভাবে এবং রাশিয়ান স্বেচ্ছাসেবকদের সহ প্রতিষ্ঠার সময় 100 সদস্য ছিল।  বিচ্ছিন্নতাবাদী ও ইউক্রেনীয় সরকারের মধ্যে লড়াইয়ের ফলে ডনবাসে আরও খারাপ হয়ে যায়, তাদের সদস্যপদ বেড়ে 350 এবং পরবর্তীতে 4,000।  Roa উল্লেখযোগ্য ব্যস্ততা জুন 2014 বিচ্ছিন্ন লড়াই অন্তর্ভুক্ত Mariupol এবং Amvrosiivka রায়োন ।  ROA সদর দপ্তর Donetsk শহরে ইউক্রেন (SBU) ভবন একটি দখলকৃত নিরাপত্তা সেবা অবস্থিত।  সেনাবাহিনীতে স্বাভাবিক চাঁদাবাজি সেবা ছাড়া সদস্যদের বিশেষ প্রশিক্ষণ ছিল না এবং ইগোর গিরিকিন ("স্ট্রালকভ"), বিদ্রোহী এবং স্ব-ঘোষিত ডনস্কস্ক পিপলস রিপাবলিকের প্রতিরক্ষা মন্ত্রীকে আনুগত্যের শপথ করেছিলেন।  অঞ্চলের অন্যান্য বিচ্ছিন্নতাবাদী গোষ্ঠীর পাশাপাশি, ROA "অপহরণ [ing] [আইএনজি], [প্রোটিন], প্রোটেস্ট্যান্ট, ক্যাথলিক, এবং ইউক্রেনীয় অর্থডক্স চার্চের সদস্যদের এবং হুমকি দেওয়ার জন্য হুমকি দিয়েছে" ing] বিরোধী সেমিটিক কাজ। " ইউরো ইউক্রেন সরকার কর্তৃক একটি সন্ত্রাসী সংস্থা হিসাবে রওনা করা হয়েছে।
যুক্তরাষ্ট্র
সমসাময়িক আমেরিকান খ্রিস্টান সন্ত্রাসবাদ পুনর্গঠনকারী বা ডোমিনিনিয়ান মতাদর্শ বাস্তবায়নের জন্য সহিংস ইচ্ছা দ্বারা অনুপ্রাণিত হতে পারে। ডোমিনিয়ন ধর্মতত্ত্ব অনুসারে, যিশুর পুনরুত্থানের একটি পূর্বশর্ত হল সমস্ত পৃথিবীকে জয় খ্রিস্টান মূল্যবোধের প্রতিষ্ঠা করা। পৃথিবীর সকলকে খ্রিস্টধর্মের তাদের সংস্করণ চাপিয়ে দেবার আকাঙ্ক্ষার সহিংস বহিঃপ্রকাশ থেকে রাজনৈতিক সন্ত্রাস সমর্থন দেয় ডোমিনিয়ন ধর্মতত্ত্ব।
বৈশ্বিক খ্রিস্টান মৌলবাদী মতাদর্শসমূহ
খ্রিস্টান পরিচয় (আইডেন্টিটি) হল গীর্জা এবং ব্যক্তিদের একটি স্বতঃস্ফূর্তভাবে সংযুক্ত বৈশ্বিক গোষ্ঠী যা জাতিগত ধর্মতত্ত্বে বিশ্বাসী এবং দাবি করে যে উত্তর ইউরোপীয় সাদারা ইসরাইলের হারিয়ে যাওয়া উপজাতির প্রত্যক্ষ বংশধর এবং ঈশ্বরের নির্বাচিত মানুষ ।  এটির অ্যারিয়ান নেশনস, আর্য রিপাবলিকান আর্মি , ঈশ্বরের সেনাবাহিনী , ফিনিস প্রিজহুড এবং দ্য চুক্ত, দ্য সোয়ার্ড এবং লর্ড অফ আর্মের সাথে সম্পর্ক রয়েছে ।  ২০০২ সালে সোয়েতেো বোমা হামলা সহ বিশ্বের বিভিন্ন সন্ত্রাসী হামলার উপর এটিকে অনুপ্রেরণা হিসাবে উল্লেখ করা হয়েছে।
এই গোষ্ঠীগুলির মার্কিন যুক্তরাষ্ট্রে ২০০০ সদস্য, এবং কানাডা ও বিশ্বের অন্যান্য দেশগুলোতে অজানা সংখ্যক সদস্য রয়েছে। রেডিও সম্প্রচারের মাধ্যমে এবং পরবর্তীতে ইন্টারনেটের মাধ্যমে খ্রিস্টীয় পরিচয় তত্ত্বের প্রচারের কারণে প্রায় ৫০০০০ মানুষ খ্রিস্টীয় পরিচয় বিশ্বাস দ্বারা সন্ত্রাসবাদে অনুপ্রাণিত বলে ধারণা করা হয়।
তিরুবন্নামালাই লোকসভা কেন্দ্র
তিরুবন্নামালাই লোকসভা কেন্দ্রটি তামিলনাড়ু রাজ্যের ৩৯ টি লোকসভা কেন্দ্রের একটি এবং ২০০৯ সালের লোকসভা কেন্দ্রটি প্রতিষ্ঠিত হয়। এই লোকসভা কেন্দ্রেটি মোট ৬ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল তামিল।
তামিলনাড়ুর সবচেয়ে গুরুত্বপূর্ণ আসনগুলির মধ্যে অন্যতম হল লোকসভা তিরুবন্নামালাই আসনটি। এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
বিধানসভা কেন্দ্র গুলি
এই বিধানসভা কেন্দ্রটি তামিলনাড়ুের ২৩৪ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য তামিলনাড়ু বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
তিরুবন্নামালাই লোকসভা কেন্দ্র বিজয়ী বর্তমান ও প্রাক্তন সংসদ
তিরুবন্নামালাই লোকসভা কেন্দ্র বিজয়ী বর্তমান সংসদ ডিএমকে দলের সদস্য আন্নাদুরাই সি এন এবং প্রাক্তন সংসদ ছিলেন এডিএমকে দলের সদস্য আর ভানারোজা।
চৌধুরী মোফিজুর রহমান
চৌধুরী মোফিজুর রহমান একজন বাংলাদেশী কম্পিউটার প্রকৌশলী ও শিক্ষাবিদ। তিনি বাংলাদেশ প্রকৌশল বিশ্ববিদ্যালয়ের (বুয়েট) কম্পিউটার বিজ্ঞান ও প্রকৌশল বিভাগের সাবেক অধ্যাপক। তিনি ঢাকায় অবস্থিত বেসরকারি বিশ্ববিদ্যালয়, ইউনাইটেড ইন্টারন্যাশনাল ইউনিভার্সিটির (ইউআইইউ) উপ-উপাচার্য ও উপাচার্য হিসেবে দায়িত্ব পালন করেছেন।
কর্মজীবন
মোফিজুর রহমান ১৯৮৯ সালে বাংলাদেশ প্রকৌশল বিশ্ববিদ্যালয়ের কম্পিউটার বিজ্ঞান ও প্রকৌশল বিভাগের প্রভাষক হিসেবে শিক্ষকতা জীবন শুরু করেন। ২০০১ সালে তিনি বিভাগটির অধ্যাপক হন। বুয়েটে তিনি প্রায় পনেরো বছর শিক্ষকতা করেন। এ সময়ে তিনি বিভাগীয় সভাপতি হিসেবে দায়িত্ব পালন করেছেন। এছাড়া তিনি স্টামফোর্ড বিশ্ববিদ্যালয় বাংলাদেশেও অধ্যাপনা করেছেন।
চৌধুরী মোফিজুর রহমান দীর্ঘদিন ইউনাইটেড ইন্টারন্যাশনাল ইউনিভার্সিটিতে অধ্যাপনা ও বিভিন্ন প্রশাসনিক দায়িত্ব পালন করেছেন। তিনি বিশ্ববিদ্যালয়টির উপ-উপাচার্য ছিলেন। ২০১৮ থেকে ২০২২ সাল পর্যন্ত তিনি ইউনাইটেড ইন্টারন্যাশনাল ইউনিভার্সিটির উপাচার্য হিসেবে দায়িত্ব পালন করেন।
প্রকাশনা
দেশিয় ও আন্তর্জাতিক জার্নালে তার শতাধিক গবেষণা প্রবন্ধ প্রকাশিত হয়েছে।
তরল হাইড্রোজেন
তরল হাইড্রোজেন হল মৌলিক পদার্থ হাইড্রোজেন এর একটি তরল অবস্থা। হাইড্রোজেন প্রকৃতিতে আণবিক H2 আকারে পাওয়া যায়।
তরল হিসাবে উপস্থিত থাকার জন্য H2 কে অবশ্যই তার চরম তাপমাত্রা ৩৩ K এর নীচে শীতল করতে হবে। তবে বায়ুমণ্ডলীয় চাপ এ এটি সম্পূর্ণ তরল অবস্থায় থাকার জন্য H2 কে এ শীতল করা দরকার। তরল হাইড্রোজেন প্রাপ্তির একটি সাধারণ পদ্ধতি কম্প্রেসর এর সাথে জড়িত। এটি উপস্থিতি এবং নীতি উভয় ক্ষেত্রেই একটি জেট ইঞ্জিনের অনুরূপ। তরল হাইড্রোজেন সাধারণত হাইড্রোজেন স্টোরেজ এর ঘন রূপ হিসাবে ব্যবহৃত হয়। যে কোনও গ্যাসের ক্ষেত্রে তাকে তরল হিসাবে সংরক্ষণ করলে স্বাভাবিক তাপমাত্রা এবং চাপে গ্যাস হিসাবে সংরক্ষণের চেয়ে কম স্থান নেয়। তবে অন্যান্য সাধারণ জ্বালানীর তুলনায় তরলের ঘনত্ব খুব কম হয়। একবার তরল হয়ে গেলে একে চাপযুক্ত ও তাপীয়ভাবে অপরিবাহী পাত্রে তরল হিসাবে রাখা যেতে পারে।
দুটি হাইড্রোজেনের স্পিন বা ঘূর্ণন সমাণু রয়েছে; তরল হাইড্রোজেন ৯৯.৭৯% প্যারাহাইড্রোজেন এবং ০.২১% আর্থোহাইড্রোজেন নিয়ে গঠিত।
ইতিহাস
১৮৮৫ সালে জাইগমুন্ট ফ্লোরেন্টি র্রাবলুস্কি প্রকাশ করেন হাইড্রোজেনের পরম তাপমাত্রা ৩৩K; পরম চাপ ১৩.৩ অ্যাটমস্ফিয়ার; এবং স্ফুটনাঙ্ক ২৩K।
১৮৯৮ সালে জেমস ডিওয়ার তাঁর আবিষ্কার করা ভ্যাকুয়াম ফ্লাস্ক এ পুনরুত্থানশীল শীতলীকরণ ব্যবহার করে হাইড্রোজেন এর তরলীকরণ করে ছিলেন। তরল হাইড্রোজেনের স্থিতিশীল সমাণু প্যারাহাইড্রোজেনের প্রথম সংশ্লেষণটি পল হার্টেক এবং কার্ল ফ্রেড্রিখ বনহোফার ১৯৯৯ সালে উদ্ভাবন করেছিলেন।
হাইড্রোজেনের ঘূর্ণন সমাণু
হাইড্রোজেনের অণুতে দুটি নিউক্লিয়াসের দুটি পৃথক ঘূর্ণন অবস্থা থাকতে পারে। প্যারাহাইড্রোজেনে নিউক্লিয় ঘূর্ণন দুটি বিরোধী-সমান্তরাল-সম্পন্ন যা দুটি সমান্তরাল-সম্পন্ন অর্থোহাইড্রোজেনের চেয়ে বেশি স্থিতিশীল। ঘরের তাপমাত্রায় তাপীয় শক্তির কারণে গ্যাসীয় হাইড্রোজেন বেশিরভাগ অর্থো সমাণু আকারে থাকে। তবে নিম্ন তাপমাত্রায় তরল হয়ে গেলে কোনও অর্থো-সমৃদ্ধ মিশ্রণ কেবল স্বল্প-সুস্থিত হয়। এটি ধীরে ধীরে একটি তাপউৎপাদক বিক্রিয়ায় প্যারা সমাণুতে পরিণত হয়। ফলে যথেষ্ট পরিমাণে ছেড়ে দেওয়া তাপ শক্তি দিয়ে তরলটি ফুটতে থাকে। দীর্ঘমেয়াদী আধারে রাখা অবস্থায় তরলের হ্রাস রোধ করতে সচেতনভাবেই এটিকে সাধারণত উৎপাদনের অঙ্গ হিসাবে প্যারা সমাণুতে পরিবর্তণ করা হয়। এর জন্য সাধারণত অনুঘটক ব্যবহৃত হয়। যেমন আয়রন (III) অক্সাইড, সক্রিয় কার্বন, প্লাটিনাইজড অ্যাসবেস্টস, বিরল মৃত্তিকা ধাতু, ইউরেনিয়াম যৌগ, ক্রোমিয়াম (III) অক্সাইড অথবা কিছু নিকেল যৌগ।
ব্যবহারসমূহ
লিকুইড হাইড্রোজেন হ'ল তরল রকেট জ্বালানী রকেটীয় ব্যবহারের জন্য — নাসা এবং মার্কিন যুক্তরাষ্ট্র বিমান বাহিনী উভয়েরই ৩.৮ মিলিয়ন লিটার (১ মিলিয়ন মার্কিন গ্যালন) পর্যন্ত পৃথক ক্ষমতা সহ বিশাল পরিমাণে তরল হাইড্রোজেন ট্যাঙ্ক পরিচালনা করে। তরল হাইড্রোজেন দ্বারা চালিত বেশিরভাগ রকেট ইঞ্জিন এর মধ্যে এটি প্রথমে শীতল জারক মিশ্রিত হওয়ার আগে অগ্রভাগ এবং অন্যান্য অংশে — সাধারণত তরল অক্সিজেন (এলওএক্স) দগ্ধ করে ওজোন এবং হাইড্রোজেন পারক্সাইড সহ জল উৎপাদন করে। ব্যবহারিক এইচ H2–O2 জ্বালানী সমৃদ্ধ রকেট ইঞ্জিন চালিত হলে তার নিষ্কাশনে কিছু অদগ্ধ হাইড্রোজেন থাকতে পারে। এটি দহন কক্ষ এবং অগ্রভাগের ক্ষয় হ্রাস করে। এটি নিষ্কাশনের আণবিক ওজন হ্রাস করে যা অসম্পূর্ণ দহন সত্ত্বেও প্রকৃতপক্ষে নির্দিষ্ট প্ররোচনা বাড়িয়ে তুলতে পারে।
তরল হাইড্রোজেন আন্তঃ জ্বলন ইঞ্জিন বা জ্বালানী কোষ এর জ্বালানী হিসাবে ব্যবহার করা যেতে পারে। বিভিন্ন সাবমেরিন (টাইপ ২১২ সাবমেরিন, টাইপ ২১৪ সাবমেরিন) এবং হাইড্রোজেন যান গুলির ধারণা এই রূপের হাইড্রোজেন ব্যবহার করে নির্মিত হয়েছে (দেখুন ডিপসি (DeepC), বিএমডব্লিউ এইচ২আর)। এর সাদৃশ্যটির কারণে নির্মাতারা তরল প্রাকৃতিক গ্যাস (এলএনজি) এর জন্য নকশা করা সিস্টেমগুলির সাথে মাঝে মাঝে সরঞ্জামগুলির সংশোধন করতে এবং অংশীদারী ব্যবহার করতে পারেন। তবে নিম্ন ভলিউম্যাট্রিক শক্তি হওয়ায় জন্য বেশি আয়তনে হাইড্রোজেন দহণের প্রয়োজন হয়। সরাসরি ইনজেকশন ব্যবহার না করা হলে গুরুতর গ্যাস-স্থানচ্যুতির প্রভাবে পাম্পিং হ্রাস বাড়িয়ে তোলে।
নিউট্রন বিক্ষিপ্ত করার জন্য নিউট্রনকে শীতল করতেও তরল হাইড্রোজেন ব্যবহৃত হয়। যেহেতু নিউট্রন এবং হাইড্রোজেন নিউক্লিয়ায় সমান ভর রয়েছে তাই পারস্পরিক ক্রিয়ায় গতি শক্তি বিনিময় সর্বাধিক (ইলাস্টিক সংঘর্ষ) হয়। শেষে অনেক বুদবুদ চেম্বার পরীক্ষায় অতি উচ্চতপ্ত (সুপারহিটেড) তরল হাইড্রোজেন ব্যবহার করা হয়।
পারমাণবিক সংশ্লেষণের জন্য প্রথম থার্মোনিউক্লিয়ার বোমা আইভী মাইক এ তরল ডিউটেরিয়াম (হাইড্রোজেন-২) ব্যবহার করা হয়েছিল।
টেস্ট ক্রিকেটে হ্যাট্রিকের তালিকা
ক্রিকেট খেলায় যখন একজন বোলার ধারাবাহিকভাবে তিনটি বল ছুড়ে তিনজন ভিন্ন ভিন্ন ব্যাটসম্যানকে আউট করার মাধ্যমে তিনটি উইকেট লাভ করেন, তখন ক্রিকেটের পরিভাষায় তা হ্যাট্রিক নামে পরিচিত পায়। টেস্ট ক্রিকেট খেলায় এটি একটি অন্যতম সম্পর্কযুক্ত বিষয়, কিন্তু বিরল ঘটনা হিসেবে বিবেচ্য। <abbr title="সর্বদাই হালনাগাদ করা প্রয়োজন">১০ ফেব্রুয়ারি, ২০২০ তারিখ পর্যন্ত অনুষ্ঠিত <abbr title="সর্বদাই হালনাগাদ করা প্রয়োজন">২,৩৮৪টি টেস্ট ক্রিকেটে মাত্র ৪৫বার হ্যাট্রিকের ঘটনা ঘটেছে। আয়ারল্যান্ড ও আফগানিস্তান বাদে দশটি টেস্টখেলুড়ে দেশের কমপক্ষে একজন বোলার টেস্ট হ্যাট্রিক লাভের মর্যাদা লাভ করেছেন।
প্রথম টেস্ট হ্যাট্রিকটি করেছেন - অস্ট্রেলীয় পেস বোলার ফ্রেড স্পফোর্থ। তিনি মেলবোর্ন ক্রিকেট গ্রাউন্ডে ২ জানুয়ারি, ১৮৭৯ তারিখে অনুষ্ঠিত ৩য় টেস্টে ইংল্যান্ড দলের বিপক্ষে এ কীর্তিগাঁথাটি সৃষ্টি করেছিলেন। সাম্প্রতিককালের সর্বশেষ হ্যাট্রিকের ঘটনাটি ঘটে পাকিস্তান-বাংলাদেশের মধ্যকার সিরিজের প্রথম টেস্টে। ৯ ফেব্রুয়ারি, ২০২০ তারিখে পাকিস্তানি ফাস্ট বোলার নাসিম শাহ এ কৃতিত্বের অধিকারী হন।
ইংল্যান্ডের টেস্ট ক্রিকেটার স্টুয়ার্ট ব্রড ২০১১ সালে নটিংহামে ভারতীয় দলের বিপক্ষে তার ১ম হ্যাট্রিক করার পর প্রথম ইংরেজ বোলাররূপে ২য় হ্যাট্রিক করেন। এরফলে তিনি ২য় হ্যাট্রিক লাভকারী চার বোলারের একজন হিসেবে পরিগণিত হলেন।
তিনজন খেলোয়াড় টেস্ট ক্রিকেট অভিষেকেই হ্যাট্রিক করার বিরল কৃতিত্ব স্থাপন করেন। ১৯৩০ সালে ইংল্যান্ডের মরিস অলম, ১৯৭৬ সালে পিটার পেথেরিক এবং ১৯৯৪ সালে অস্ট্রেলিয়ার ড্যামিয়েন ফ্লেমিং অভিষেক টেস্টে হ্যাট্রিক করেছিলেন। জিওফ গ্রিফিন হ্যাট্রিক করলেও পুরো টেস্ট জীবনে মাত্র আট উইকেট লাভ করেছিলেন। হ্যাট্রিক লাভের পর গ্রিফিন পুণঃপুণঃ থ্রোয়িং করলে আম্পায়ার এ অপরাধে তাকে বল নিষিদ্ধ ঘোষণা করেন। এরফলে টেস্টে তিনি আর কখনও বোলিং করেননি গ্রিফিন। একমাত্র বোলাররূপে পিটার সিডল নিজের জন্মদিনে হ্যাট্রিক করেছিলেন।
বাংলাদেশের অল-রাউন্ডার সোহাগ গাজী নিউজিল্যান্ডের বিপক্ষে ১৩ অক্টোবর, ২০১৩ তারিখে এ বিরল কৃতিত্বের অন্যতম অংশীদার হন। বাংলাদেশী ক্রিকেট খেলোয়াড়দের মধ্যে অলোক কাপালি’র পর বাংলাদেশের টেস্ট ক্রিকেট ইতিহাসে দ্বিতীয় হ্যাট্রিক লাভ করেন তিনি। এছাড়াও, টেস্ট ক্রিকেটের ইতিহাসে প্রথম খেলোয়াড় হিসেবে নিউজিল্যান্ডের বিপক্ষে চট্টগ্রামের জহুর আহমেদ চৌধুরী স্টেডিয়ামে অনুষ্ঠিত ১ম টেস্ট সোহাগ গাজী হ্যাট্রিকসহ ৬ উইকেট ও সেঞ্চুরি করে বিশ্বরেকর্ড গড়েন। তিনি ধারাবাহিকভাবে কোরে অ্যান্ডারসন, বিজে ওয়াটলিং এবং ডগ ব্রেসওয়েলকে আউট করে এ বিরল নজির স্থাপন করেন।
অস্ট্রেলীয় বোলার মার্ভ হিউজ হচ্ছেন একমাত্র বোলার যিনি একটি হ্যাট্রিক সম্পন্ন করতে তিন ওভারের ছোঁয়া লাগিয়েছেন। প্রথম উইকেট পান ওভারের শেষ বলে। পরবর্তী ওভারের প্রথম বলে ব্যাটসম্যানকে আউট করলে প্রতিপক্ষ ওয়েস্ট ইন্ডিজের ইনিংসের সমাপ্তি ঘটে। এরপর ওয়েস্ট ইন্ডিজের উদ্বোধনী ব্যাটসম্যানকে আউট করে তার কাঙ্ক্ষিত হ্যাট্রিক পূর্ণ করেন।
১৯৭০ সালে ইংল্যান্ডে অনুষ্ঠিত বিশ্ব একাদশের পক্ষ হয়ে পাঁচ খেলার সিরিজে অংশগ্রহণ করেন দক্ষিণ আফ্রিকান এডি বার্লো। তন্মধ্যে, হেডিংলিতে অনুষ্ঠিত চতুর্থ খেলায় ইংল্যান্ডের বিপক্ষে তিনি তৎকালীন ১৭তম হ্যাট্রিক করেন। পাঁচ বলে প্রথম তিন উইকেটসহ চারজন ব্যাটসম্যানকে আউট করেন। শুরুতে এ সিরিজের খেলাগুলোকে টেস্ট ম্যাচ হিসেবে গণ্য করা হলেও পরবর্তীকালে এ মর্যাদা প্রত্যাহার করা হয়েছিল।
দলীয় পর্যায়ে
২২ জুন, ২০২১ তারিখ পর্যন্ত ইংল্যান্ড ও অস্ট্রেলিয়ার বোলারগণ যৌথভাবে ৪৬টি টেস্ট ক্রিকেটের হ্যাট্রিকের মধ্যে ২৫টি হ্যাট্রিক লাভ করেন। শতাংশের হিসেবে তা দাঁড়ায় ৫৪.৩৫%।
নয়ডা
নয়ডা হল দিল্লির উপকন্ঠে গড়ে ওঠা একটি উপনগরী যা উত্তরপ্রদেশ রাজ্যের গৌতম বুদ্ধ নগর জেলায় অবস্থিত।নয়ডা (NOIDA) শব্দটি হল নিউ ওখলা ইন্ডাস্ট্রিয়াল ডেভলোপমেন্ট অথরিটি এর সংক্ষিপ্ত রূপ।শহরটি যমুনা নদীর পূর্ব তীরে গড়ে উঠেছে। এটি জাতীয় রাজধানী অঞ্চল এর অন্তর্গত।
উদ্ভোদন
শহরটি নির্মাণ শুরু হয় ১৭ এপ্রিল ১৯৭৬ সালে।তাই ১৭ এপ্রিল এখানে 'নয়ডা দিবস' হিসাবে পরিচিত।
ভূগোল
শহরটি সমুদ্র সমতল থেকে ২০০ মিটারের বেশি উচ্চতায়
জনসংখ্যা
২০১১ সালের জনগননায় শহরের জনসংখ্যা ৬,৩৭,২৭২ জন। মোট জনসংখ্যার মধ্যে ৩,৪৯,৩৯৭ জন পুরুষ ও ২,৭৮,৮৭৫ মহিলা।
রাজনীতি
এখানে ভারতীয় জনতা পার্টির সাংসদ রয়েছে। মহেশ কুমার শর্মা এখানকার প্রাক্তন বিধায়ক ও বর্তমান সাংসদ যিনি ভারত সরকারের পরিবেশ, বন ও জলবায়ু মন্ত্রকের প্রতিমন্ত্রী হিসেবে দায়িত্ব পালন করেছেন। বিমলা বাথাম এখন বর্তমান বিধায়ক ও উত্তর প্রদেশ রাজ্য মহিলা কমিশনের সভাপতি।
অর্থনীতি
নয়ডা বিশ্বের বৃহত্তম ফোন নির্মাণ কেন্দ্রে পরিণত হচ্ছে । এপেল, স্যামসাং , অপো , ভিভো , জিওমি এখানে নিজেদের কারখানা খুলেছে ।
ভারতে বিশ্বের সবচেয়ে বড় মোবাইল ফোন কারখানা চালু করেছে স্যামসাং ইলেকট্রনিকস। নয়ডায় স্যামসাংয়ের এ কারখানার অবস্থান। এ কারখানা থেকে বছরে এখন ১২ কোটি মোবাইল ফোন উৎপাদন হবে। কারখানা সম্প্রসারণের পুরো প্রক্রিয়াটি কয়েক ধাপে ২০২০ সালের মধ্যে সম্পন্ন হবে।
মেট্রো
নয়ডা মেট্রো
সড়ক
নয়ডা-বৃহত্তর নয়ডা এক্সপ্রেসওয়ে
আকাশপথ
প্রস্তাবিত তাজ আন্তর্জাতিক বিমানবন্দর
রেল
কোনো নিকটবর্তী রেলপথ নেই।
আশিকে রসূল
আশিকে রসূল ( আরবি : عاشق رسول ; ইংরেজি : Ashik-e-Rasul ) হল একটি কাব্যগ্রন্থের নাম । এর রচয়িতার নাম দাদ 'আলী (১৮৫৬ - ১৯২৭) । এই পুস্তিকাটি বাংলা 'নাতিয়া' শ্রেনীর গীতকবিতার সমাহার । কাব্যটিতে উচ্চ ভাবের প্রকাশ না থাকলেও অনুভূতির সততা এবং গভীরতা লক্ষ্যণীয় । বাংলার মুসলিমদের ঘরে ঘরে একসময় এটি পঠিত ও গীত হতো ।
ফেনোমেনাল
ফেনোমেনাল (ইংরেজি:Phenomenal; বিস্ময়কর) আমেরিকান হিপহপ শিল্পী এবং সঙ্গীত প্রযোজক এমিনেমের গাওয়া একক সঙ্গীত। এই সঙ্গীত বা গানটি 'সাউথপাও' চলচ্চিত্র হতে অনুুুপ্রাণিত এবং একই চলচ্চিত্রের সঙ্গীত এ্যালবামের অন্তর্গত। একক সঙ্গীত হিসেবে গানটি ২ জুন, ২০১৫-এ প্রকাশিত। এমিনেম-এর পরবর্তী একক 'কিংস নেভার ডাই' গানটিও 'সাউথপাও' এ্যালবামের অন্তর্গত। সঙ্গীতটি ২০১৫ সালে এমিনেম পরিবেশিত অন্যতম ব্যবসা সফল একক হিসেবে বিভিন্ন সেরা গানের সাপ্তাহিক তালিকায় স্থান করে নেয়।
সঙ্গীত প্রযোজনা ও প্রচারণা
এমিনেম নিজে, লুইস রেস্টো এবং মারিও রেস্টো ফেনোমেনাল -এর গীতি যৌথভাবে লিখেছেন। গানে এমিনেম ছাড়াও লিজ রদ্রিগেজ এবং মারিও রেস্টোর কণ্ঠ রয়েছে। ডিজে খলিল ফেনোমেনাল-এর সঙ্গীত প্রযোজনা করেন।
ফেনোমেনাল-এর প্রচারণা শুরু হয়, জ্যাক গিলেনহাল অভিনীত সাউথপাও চলচ্চিত্রের ট্রেলারগুলিতে এই গান সম্পর্কে ইঙ্গিত প্রদানের মাধ্যমে। ট্রেইলার গুলির শেষ দৃশ্যে ইমিনেম কে 'আই এম ফেনোমেনাল' বলে চিৎকার করতে দেখা যায়। এই প্রচারণা, শ্রোতাদের জানিয়েছে যে, এমিনেমের নতুন গানের শিরোনাম হবে "ফেনোমেনাল"। অতঃপর বাস্কেটবল তারকা ড্রেয়মন্ড গ্রিন অভিনীত, বিটস ইলেক্ট্রনিক্স-এর পণ্য 'বিটস সোলো এইচডি ২' এর নতুন বিজ্ঞাপনে জন্য গানের দীর্ঘতর অংশ ব্যবহার করা হয়। ১ জুন,২০১৫-এ এমিনেম এই গানের ১৫ সেকেন্ড দীর্ঘ একটি অংশ প্রকাশ করেন। ২ জুন,২০১৫-এ গানটির অডিও সংস্করণ, এমিনেম মিউজিকের ইউটিউব চ্যানেলে প্রকাশিত হয়।